આજના ટહૂકાએ કુણ્ડળી ભાખી છે, બે દિવસથી આગાહીઓ થયા કરે છે એના પડઘા લઈને છાપાં આવે એ પહેલાં મારે ટહૂકાને વાંચવો હતો. . બસ. . . પછી તો આકાશે તેવર બદલ્યા, સવારથી જ ગંભીર, પેલી તરફ ડહોળાયેલા પાણી જેવો રંગ પહેરીને ઊભેલો મોં ધોયા વિનાનો એક ટુકડો, આ તરફ ઝુકી ગયેલાં કાળાભમ્મર વાદળ જાણે કોઇ મહારાજાની પ્રાચીન હવેલીનું ઝુમ્મર, ખૂણે વાંદરાના બચ્ચા જેવી ઉછળકૂદ કરતાં બે વાદળબચ્ચાં અને મારા ઘરની બરાબર ઉપર પેલા ટહૂકાના વારસદાર હોય તેવા સાફા પહેરીને ઊભેલાં બે વાદળ.